dh-unibe/image-text_koenigsfelden-charters-post-1500 huggingface dataset:
Ich, Heinr₎ Matter, von Sultz, tuͦn kunt allˀmenlichem und vˀgiche offenlich mitt dem brieff, ✳ dz ich mitt dem erwirdigē, geistlichen hˀren bruͦder
Jacob Roͤtiberg, gardian des klosters Kùngsveld₎, und den brudern gmeinlich daselbs, Sant Francissen ordens, ✳ ùberkomen bin als von spen̄ und stoͤssz
wegē, ✳ so zwischend inen und mir vil zites gewesen sind von soͤlicher gauͤter wegē, gelegen ze Ursprung, als hie nach geschribn̄ staͧt: ✳ des ersten
als vor langē ziten dˀ erbˀ hˀre, hˀ Walthˀ Buͤlli, seligˀ und milter gedechtnùsse, ✳ den vorgn̄̄ bruͦdˀn ze Kùngsveld₎ und allen iren nachkomē gebn̄ und
gesetzt haͧt zwen mùtt kˀnen, ✳ zwen mûtt haber und drù huͤnr ewiger gùlt ✳ uff und ab acknˀ, matten, holtz un̄ velde, ✳ die da gehoͤren an Schellhorns und Saͤmis guͤtnˀ, die den̄ in irn roͤdeln namlich genēpt sind. ✳ dieselbn̄ zwen mùt kˀnen und die zwen mùtt habˀ, mitt den dryn huͤnrē
soͤnd nu und ewklich recht boden zinsz sin, aͧn min un̄ allˀ min erben und nachkomen sumūg und irrung. ✳ und soͤnd min, des jetzgen̄̄ Heinr₎
Matters, sibentzechen viertel haber und die fùnf viertel kˀnen, da von ich jerlichs gen Sultz an dz gotzhusz gebn̄ sol, rechtˀ nach zinsz sin. ✳ it̄
und die drù viertel kˀnen und fùnf viertel haber geltz, so Ruͤdi Huͦber oͧch uff den selbn̄ guͤtˀn jerlichs gehept haͤt, ✳ die abˀ nu die obgn̄̄ herren
zuͦtz inen gezogen und gekoͧft hand ✳ mitt namen, die soͤnd oͧch nach zins sin und heissen als oͧch die minen. ✳ item wiͤr sind oͧch einhelklichn̄
ùber komē, bescheche es jemer, ✳ dz die guͤter aͧn satz wurdent, ✳ dz soͤnd die egen̄̄ hˀren ein gardian un̄ gemein bruͦder mir und minen erbn̄
kùnt und ze wissende tuͦn. ✳ it̄ ùns den̄ dˀ hof und guͤtˀ fuͦgklich ze besetzend und ze entpfachn̄d, so soͤnd si ùns dero vor mēlichem gunnen. ✳ wˀe
oͧch, dz man an den zinsen muͤste ab loͧssen, so sol ùns bedn̄ abgaͧn nach mark zal, ✳ dz ist min, obgn̄̄ Mattˀ, und Ruͤdi Huͦbers drù viertel kˀnen
un̄ fùnf viertel haber. ✳ oͧch ist berett, ✳ wˀe, dz wir alle odˀ bi teilen mer guͤtˀ fundent, so in den vorgn̄̄ hof und guͤtˀ gehortē odˀ gehoeͤrt hettend, ✳ solich
guͤtˀ sol man besundˀ vˀschribn̄ und vˀbrieffen, ✳ die soͤllend den̄ ùns obgen̄̄ teilen allen glich zuͦ gehoͤren und geeignot sin. ✳ und dz dise ordnūg und
vˀgicht staͤt und veste belibe nu und hienach ✳ darumb habe ich ernstlich erbetten den erbnˀ, wisen Wˀnhern Mos₎, burgˀ und des raͧtes ze Brugg,
dˀ oͧch bi diser taͤding gewesen ist, ✳ dz er sin insigel fùr mich und min erben offenlich hett gehenkt an disen brief, ✳ doch im selbˀ und sinen erbn̄ aͧn
schadn̄. ich, jetzgn̄̄ Wˀnher Mos₎, vˀgiche, dz ich min insigel also von des obgn̄̄ Heinr₎ Matters bett wegen, mir und minen erbn̄ aͧn schadn̄, habe
gehn̄kt an disen brieff, ✳ dˀ gebn̄ ist uff sant Johansz tag, des toͧffers, ✳ des jares, do man von gotz gebùrt zalt thusing vierhundtˀ drissig und drù jar ꝫcꝭ.
Staatsarchiv
AARGAU
Konigsf. 581 / 01
Ursprung₎ erkantnùs
K
✳ P ✳ 14 ✳ a .